చెన్నై: రాష్ట్ర మాజీ మంత్రి గోకుల ఇందిర సోదరుడు దేవపాండియన్ శివగంగ సమీపంలో గురువారం వేకువజామున జరిగిన రోడ్డు ప్రమాదంలో మరణించారు. రామనాథపురం జగన్థియేటర్ ప్రాంతానికి చెందిన దేవపాండి యన్(57) చెన్నైలో నివసిస్తూ విదేశాలకు రెడీమేడ్ వస్త్రాలను ఎగుమతి చేస్తుంటారు. ఆయన తరచూ తమ స్వస్థలానికి కారులో వెళ్లి వస్తుంటారు. ఆ రీతిలో ఇటీవల రామనాథపురం వెళ్లిన దేవపాండియన్ తిరుచ్చి నుంచి విమానంలో నగరానికి వచ్చేందుకు గురువారం ఉదయం కారులో రామనాథపురం నుంచి బయల్దేరారు. మదురైకు చెందిన భాస్కరన్(35) నడిపిన ఆ కారు శివగంగ సమీపంలోని అన్నానగర్కు వేకువజామున 5.30 గంటల సమయంలో వెళుతుండగా హఠాత్తుగా అదుపుతప్పి రోడ్డు పక్కన ఉన్న గుంతలో బోల్తాపడింది.ఈ ఘటనలో తలకు తీవ్రమైన గాయాలవడంతో దేవపాండియన్ సంఘటనాస్థలంలోనే ప్రాణాలు కోల్పోగా, డ్రైవర్కు స్వల్ప గాయాలయ్యాయి. ఈ ప్రమాదం గురించి తెలిసిన సమాచారంతో సంఘటనా స్థలానికి చేరుకున్న ట్రాఫిక్ పోలీసులు మృతదేహాన్ని స్వాధీనం చేసుకుని శివగంగ ప్రభుత్వాస్పత్రికి తరలించారు. ఘటనపై కేసు నమోదు చేసుకుని దర్యాప్తు ప్రారంభించారు. దేవపాండియన్ ప్రమాదంలో మృతి చెందిన సమాచారం తెలిసి చెన్నై, రామనాథపురంలో ఉన్న బంధువులు బోరున విలపించారు. గోకుల ఇందిర మంత్రిగా వ్యవహరించిన సమయంలో ఆమెకు కుడి భుజంగా దేవపాండియన్ వ్యవహరించారు. అన్నానగర్ శాసనసభ నియోజకవర్గంలో పోటీ చేసిన సోదరి గోకుల ఇందిరను గెలిపించేందుకు ఆయన ఇంటింటా రెండాకుల గుర్తుతో తీవ్ర ప్రచారం చేశారు. ఆయన మృతి తమ కుటుంబానికి తీరనిలోటు అని గోకుల ఇందిర తెలిపారు.
chennai: rashtra maji mantri gokula indira sodarudu devapandian sivaganga sameepamlo guruvaram vekuvajaamuna jarigina roddu pramaadamlo maraninchaaru. ramanathapuram jaganthiyetar praantaaniki chendina devapandi yan(57) chennailo nivasistuu videsaalaku redemade vastraalanu egumati chestuntaaru. aayana tarachuu tama swasthalaaniki kaarulo velli vastuntaaru. aa reetilo iteevala ramanathapuram vellina devapandian tiruchi nunchi vimaanamlo nagaraniki vachenduku guruvaram udayam kaarulo ramanathapuram nunchi bayalderaaru. maduraiku chendina bhaskaran(35) nadipina aa kaaru sivaganga sameepamloni annaanagarku vekuvajaamuna 5.30 gantala samayamlo velutundagaa hataattugaa aduputappi roddu pakkana unna guntalo boltapadindi.ee ghatanalo talaku teevramaina gayalavadamtho devapandian sanghatanaasthalamlone praanaalu kolpoga, driverku swalpa gayalayyayayi. ee pramaadam gurinchi telisina samaachaaramtho sanghatanaa sthalaaniki cherukunna trafic poliisulu mrutadehaanni swaadheenam chesukuni sivaganga prabhutvaaspatriki taralinchaaru. ghatanapai kesu namodu chesukuni daryaaptu praarambhinchaaru. devapandian pramaadamlo mruti chendina samacharam telisi chennai, ramanathapuramlo unna bandhuvulu boruna vilapinchaaru. gokula indira mantrigaa vyavaharinchina samayamlo aameku kudi bhujamgaa devapandian vyavaharinchaaru. annanagar saasanasabha niyojakavargamlo poty chesina sodari gokula indiranu gelipinchenduku aayana intinta rendaakula gurthutho teevra prachaaram chesaru. aayana mruti tama kutumbaaniki teeranilotu ani gokula indira telipaaru.